ming030890/wiki-yue-high-quality huggingface dataset:
圖書館自由宣言

圖書館自由宣言（日文：図書館の自由に関する宣言），係日本圖書館協會（Japan Library Association）1954年訂立嘅一個綱領。份文件係喺二戰後、1950年代嘅民主化過程初出街嘅，明確咗日本圖書館自由權利嘅內涵。宣言嘅理念可追溯到1939年美國圖書館協會發表嘅《圖書館權利法案》，亦係日本圖書館界對二戰時期、圖書館成為政權審查工具嘅反省，雖然宣言冇實質嘅法律效力，但日本圖書館界就奉佢做「圖書館憲法」，有著極重要嘅地位。

全文
圖書館自由宣言（抄）
圖書館最重要嘅使命，係為擁有著自由知情作為基本人權之一嘅國民，提供對應嘅資料同附設設施。為咗完成呢個重要嘅任務，圖書館將確認兼實踐以下嘅內容：
第1　圖書館有著蒐集資料嘅自由。
第2　圖書館有著提供資料嘅自由。
第3　為圖書館嘅利用者保守秘密。
第4　圖書館反對所有審查制度。
當圖書館嘅自由受到侵犯嘅時候，我哋會團結埋一齊捍衛自由。

背景
聯合國軍、美國同日本簽署嘅《媾和條約》，將喺1952年4月28號生效，意味著佔領時期嘅法例都會失效。日本國會為咗代替舊嘅治安法，喺4月17號提出咗《破壞活動防治法》(簡稱「破防法」)，結果引發咗全國嘅抗議風潮，外界憂慮法案一旦子通過，會限制咗「公民嘅言論自由」、「結社嘅自由」。1952年紀念五一勞動節嘅活動度，抗議「破防法」亦成咗主要嘅訴求。東京度嘅五一遊行隊伍仲喺皇居廣場，同啲戒嚴差人發生咗衝突。第二日議會開會，就有議員提案要快啲實施「破防法」，結果到咗5月19號，眾議院法務委員會就開始審議呢個法案。
而日本圖書館界，二戰前時代就有唔少嘅「檢查索書單」、「便衣（差人）喺圖書館入邊監視」等審查，唔少人憂慮呢啲現象會捲土重來。日本圖書館協會亦就積極咁投入反對《破防法》嘅運動。喺1952年福岡度召開嘅日本全國圖書館大會，就明確表達咗圖書館界嘅反對決心。

主文嘅經歷
呢份宣言係喺反思過二戰之前，圖書館作為慈善機構、卻淪為思想控制機關嘅歴史後，喺1954年（昭和29年）率先提出嘅。
到咗1979年（昭和54年）將「為圖書館嘅利用者保守秘密。」加作新嘅第三條，舊嘅第3宣言就喺刪除咗「完全」同「不當」嘅字眼後，改咗做第4宣言。「不當」嘅字眼被剔除咗，係因為冇所謂「正當」嘅審查制度係存在嘅。

「圖書館嘅自由」同公共福祉之間嘅磨合
即使喺1979年嘅修訂之後，都未有明確咁將「知情權」，寫成正式嘅文本，而同憲法保障嘅「知情權」（日本憲法第21条所列明嘅「言論自由」入邊，係有相應嘅解釋）兼侵害私隱權嘅事件係經常發生。例如1997年嘅神戶連環兒童傷害（日文：神戸連続児童殺傷事件）入邊少年A嘅真人相嘅處理（「FOCUS」等），仲有要點樣同少年法相互平衡，
而名古屋市立圖書館因『木偶奇遇記』案，亦存在咗諸多嘅難點，例如點樣去處理歧視用語同埋表達方式，都係有唔少嘅問題要面對。
另外同行政部門間亦有好多嘅矛盾。之所以出現呢啲問題，係因為日本大多嘅圖書館屬於「公共圖書館」，喺日本嘅憲制入邊，係要求啲組織遵從返憲法同教育法嘅規管。
喺當地發生過「木偶奇遇記回收嘅騷動」（日文：ピノッキオの冒険回収騒動）之後，就再追加咗「檢討嘅3原則」作為參考。

檢討嘅3原則
如果出現咗問題，冇以單一職位嘅判斷去處理，而係要所有嘅職員一同檢討。
圖書館職員唔會喺局限嘅情形下做判斷，而係要聽取市民嘅廣泛意見。
特別係關於侵犯人權嘅問題度，唔好陷入偏見或偏見氛圍入邊，要聆聽問題嘅當事人意見。

關聯作品
日本年輕嘅女作家有川浩喺2004年，無意間瞭解到日本圖書館協會頒佈嘅呢個宣言，就咁萌生咗「圖書館戰爭」嘅創作構想。跟著喺2006到2008年期間，佢陸續撰寫、出版咗《圖書館戰爭》，《圖書館內亂》，《圖書館危機》，《圖書館革命》，《別冊:圖書館戰爭》(ⅠⅡ)單行本，組成咗一套較完整嘅「圖書館系列」小說，迅速引起咗日本國民嘅關注同追捧。
圖木舒克唐王城機場

圖木舒克唐王城機場（粵音：tou4 muk6 syu1 hak1 tong4 wong4 sing4 gei1 coeng4）係喺中國新疆嘅一個機場，喺2018年嗰陣起好兼且開放畀人用嚟搭飛機。
圖標

圖標（英文：icon，類似粵拼：aai1 kon2），又有叫圖示，泛指所有有指示作用嘅圖像，喺粵文入面一般係指電腦熒光幕嘅圖像用家介面上面代表一個應用程式嘅圖。
圖爾

圖爾（法文：Tours）係法國一城，安德爾-羅亞爾省省會，人口有13萬。
咕嚕咕嚕魔法陣

咕嚕咕嚕魔法陣（魔法陣グルグル），係日本漫畫家衛藤浩幸（衛藤ヒロユキ）嘅漫畫作品，後來被改編成動畫。
電視動畫第1作喺1994年至1995年響日本首播，共45集。第2作喺2000年首播，係第1作嘅延續，共38集。第3作喺2017年首播，共24集，故事唔係接住第2作嘅結尾，而係由漫畫版嘅初期故事講起。
咔嚓中歐

《咔嚓中歐》（Capture A Pilgrimage）係香港無綫電視嘅遊埠節目，《咔嚓咔嚓》續作，由楊潮凱同梁凱晴主持，去中歐影相。節目由2023年11月4號到2024年1月6號逢禮拜六晚20:00－20:30喺J2播。
咒詛無花果樹

咒詛無花果樹係《聖經》記載耶穌嘅神蹟之一，喺《馬太福音》同《馬可福音》都有記載。

聖經譯文
「
朝早返城嘅時候，耶穌肚餓，佢睇見路邊有一樖無花果樹，就行埋去，喺樹上乜都搵唔到，只有葉，就對樖樹話：「你永遠唔會再結果子！」嗰樖無花果樹就即刻枯乾咗。門徒睇見，都好驚訝噉話：「無花果樹點解即刻枯乾咗㗎？」耶穌回答佢哋：「我實在話你哋知，你哋有信心又冇疑惑，唔單止能夠行我對無花果樹所行嘅事，就算對呢座山話：『起嚟，跳入海度！』亦會實現。你哋祈禱，無論求啲乜，只要有信心，就一定會得到。」
」

——《馬太福音》21章18-22節
「
第二日，佢哋由伯大尼出嚟，耶穌肚餓。佢遠遠見到一樖無花果樹，樹上有葉，就行過去，想吓樹上可以搵到乜。佢到咗樹度，竟然乜都冇，只有葉，因為唔係無花果嘅季節。耶穌就對樖樹說：「從今以後，永沒遠冇人食你嘅果實。」佢嘅門徒都聽到。
另一朝早，佢哋喺嗰度經過，見到無花果樹連根都枯乾咗。彼得諗起耶穌講嘅嘢，就對佢話：「老師，你睇！你詛咒嘅無花果樹已經枯乾咗。」耶穌回答話：「你哋對上帝要有信心。我實在話你哋知，無論邊個對呢座山話：『離開呢度，跳入海度！』佢心裏只要冇疑惑，只要有信心就成就，一定會實現。所以我話你哋知，凡你哋祈禱求啲乜，無論係乜嘢，只要信你哋已經得到，就為你哋實現。你哋企喺度祈禱嘅時候，若果諗起有人得罪你哋，就應該饒恕佢，你哋喺嘅天父亦會饒恕你哋。」

概覽
當耶穌返城嘅時候，覺得肚餓。佢睇見路邊有一樖無花果樹，想搵一啲無花果嚟食。但係嗰陣卻唔係無花果結果嘅時候，不過喺正常嘅情況之下，有葉嘅無花果樹係冇可能見唔到果實嘅；即使係唔成熟初結嘅果子都應該可搵到。耶穌睇見只有葉但係冇果實嘅無花果樹，就觸景生情，遙望耶路撒冷城，舉國淪落，近在咫尺，難免心情著急。因此借咒詛樹嚟警告以色列人唔肯悔改，唔結果實而遭受刑罰。
咕喱

咕喱，係英文 Coolie 同埋葡文發音嘅Koolie廣東話音譯，出自北京話嘅「苦力」；指嗰啲搬運、出勞力而搵錢嘅搬運工人；有所謂碼頭咕喱，即係喺碼頭度做搬運，負責上落貨物嘅搬運工人。
咒樂園

咒樂園（英文：The Park）係2003年港產3D恐怖片，劉偉強導演並監製。
埞方

喺地理學嚟講，埞方（粵音：deng6 fong1）又或者嗌地方（粵音：dei6 fong1），而精確啲嘅仲有得嗌位置（粵音：wai6 zi3），係用嚟表示地球表面嘅某個地區（亦可以係點、線或者區域）。有人喺度住嘅埞方就嗌做聚居地（settlement）。埞方有陣時係相對嘅，某樣嘢喺邊個埞方係要同第樣嘢比較出嚟嘅。呢種比較唔一定要極之具體，但係足以知道每笪埞方嘅絕對位置係喺邊度，正因為噉所以當喺遊埠同埋送貨嗰陣呢種比較方式係畀人廣泛噉用。譬如，中國係喺亞洲東面，而香港喺中國大陸嘅南面，澳門又喺香港隔離。噉樣比較之下，三笪地方嘅位置都清晰易明。
城雅子

城雅子 ，係日本嘅一個女藝人同埋配音員。
埔心車站

埔心車站係臺灣鐵路公司縱貫線北段嘅一個鐵路車站。
埔向晴天

埔向晴天（英文：Tai Po Sunwalker，舊名Tai Po Sunshine）係香港一個地區組織，喺2015年8月成立，關注大埔區環保同各種社區問題，成員主要係住喺大埔區嘅後生仔。
埔向晴天喺第5屆區議會選舉派出劉勇威參選大埔區議會嘅舊墟及太湖選區，成功當選。
四年後嘅第6屆區議會選舉，唔止劉勇威喺舊墟及太湖選區成功冧莊，佢老婆陳蔚嘉亦喺太和選區順利當選。
埔里

埔里係中華民國臺灣南投縣一鎮，面積162平方公里，人口8萬。
域

域（粵拼：wik6，英文：Domain）係物種分類最高一層，有古菌、細菌同真核生物三個域，對落有界。
域中分數場

域中分數場（Fields of Fractions of an Integral Domain）係一種代數結構。一般嚟講，就係大眾所認知嘅分數，。域中分數場利用呢個概念去應用係其他嘢上面。同時，呢個都係喺域（Integral Domain）入面整一個場出嚟嘅方法。

等價設定
設係一個域。將。
定義一個等價關係喺入面：。
呢個設定即係話，通咗分母之後，大家數值一樣。
證明：
自反性：
對稱性：
傳遞性：同時，
將叫做，而就係分數場（Field of Fractions）。

加法同乘法
喺入面，都會有加法同乘法，而佢哋都係普通嘅加同乘。
設同。
咁，；
。
所以。
同樣地，
。
哈利波特：魔法史

哈利波特：魔法史（英文：Harry Potter: A History of Magic）係一個嚟自J‧K‧羅琳創作嘅《哈利波特》系列發展嘅一個展示真實世界魔法文物同歷史嘅展覽，嗰個展覽最初喺2017年喺英國大英圖書館開幕，作為慶祝《哈利波特：神秘的魔法石》出版20周年嘅一部分。嗰個展覽喺2017年10月去到2018年2月期間舉行，裡面包括展示《哈利波特》系列小說相關嘅書、手稿同埋物品，佢亦都可以通過Google藝術同文化平台在線獲得，嗰個展覽亦都喺2018年10月至2019年1月喺美國紐約歷史學會（英文：New-York Historical Society）裡面展出。
《哈利波特：魔法史》同埋《哈利波特：穿越魔法史》呢兩本官方出版物連同一輯同展覽方合製嘅BBC電視紀錄片一齊展出。

英國嘅大英圖書館展覽
喺倫敦大英圖書館嘅展覽喺2017年10月20號去到2018年2月28號期間舉行，大英圖書館仲喺英國嘅22個圖書館入面安裝咗同一主題細啲嘅顯示器。英國嘅展覽係大英圖書館同布魯姆斯伯里出版社（哈利波特系列嘅英國出版商）同嗰個系列作者J·K·羅琳嘅合作，入面展示咗真實世界嘅包括100幾件文物，例如係尼樂·勒梅嘅墓碑，同埋一個里普利捲軸（英文：George Ripley (alchemist)#The 'Ripley Scrowle'）（形容咗整魔法石嘅過程）。嗰啲展品涉及羅琳創作嘅《哈利波特》小說嘅原始手稿同埋插圖等等呢啲魔法世界嘅嘢，同埋羅琳嘅原創藝術品。
呢啲人工製品係圍繞住霍格華茲提供嘅各種科目課程嚟規劃８個主題展區（例如草藥學、魔藥學同埋黑魔法防禦術等等）。

Google 藝術與文化展
2018年2月27號，就喺大英圖書館嘅呢場展覽啱啱準備閂門嗰陣時，Google同大英圖書館合作，利用佢哋嘅Google藝術與文化平台嚟將《哈利波特：魔法史》展覽場地數碼化仲會用360°嚟呈現，俾世界各地嘅《哈利波特》粉絲能夠喺全球範圍內去用Google Arts & Culture嘅應用程式嚟在線去睇嗰場展覽。嗰個線上展覽係大英圖書館嘅互動娛樂展覽版本，包括展出相同人工製品嘅圖像。嗰個展覽展示咗360°全景街景風格嘅相，嗰啲都係由倫敦全景攝影師班·斯馬特（英文：Ben Smart (photographer)）去影嘅。

紐約歷史學會展覽
紐約歷史學會版本嘅展覽喺2018年10月5號去到2019年1月27號喺紐約市舉行，《哈利波特：魔法史》又再喺美國紐約市曼哈頓嘅紐約歷史學會（英文：New-York Historical Society）度展出，作為《哈利波特》出版20周年慶祝活動嘅一部分。嗰個展覽展出咗嚟自英國展覽嘅一啲人工製品，亦都展出咗涉及美國有關真實世界魔法嘅其他材料。美國學樂教育集團（哈利波特系列嘅美國出版商）亦都同展覽合作，提供咗同嗰個系列喺美國出版有關嘅文物一齊展出。

書籍
《哈利波特：穿越魔法史》 (ISBN：9781408890776) 係由英國大英圖書館編撰，同埋由布魯姆斯伯里出版社出版嘅書，佢係針對年輕觀眾嘅一本144頁嘅平裝書。呢本書亦都包括咗喺英國展覽入面展出嘅文物嘅圖像同描述，包括羅琳嘅一啲原創作品，佢同《哈利波特：魔法史—展覽之書》一齊喺2017年10月出版，嚟慶祝《哈利波特》小說面世20周年。
書裡面以圖像為主，講述咗魔法世界嘅相關知識，例如係霍格華茲嘅各種學科、魔蘋果同埋魔法石等等；仲包含咗羅琳嘅手稿同素描呢啲原創作品，仲有畫家吉姆·凱所畫嘅插畫。
呢本書嘅文字係為咗８歲以上嘅讀者而寫。呢本書喺2017年10月20號出版，係配合大英圖書館展覽嘅開幕，喺英國有得賣。隨住實體書嘅發行，《Pottermore》出版咗數碼電子書版本 (ISBN：9781781109496)。
《哈利波特：穿越魔法史》嘅學樂版本 (ISBN：9781338267105) 喺2017年10月20號喺美國出版，配合英國展覽嘅開幕。隨住實體書嘅發布，《Pottermore》亦都出版咗數碼電子書版本 (ISBN：9781781109502)。 除咗封面唔同之外，學樂無對呢本書嘅美國版作出過任何嘅重大編輯。
2018年1月，呢本書嘅中文譯本由皇冠文化出版。

紀錄片
《哈利波特：一段魔法史》係一齣由裘德·何執導嘅2017年英國廣播公司第二台嘅電視紀錄片（英文：Television documentary）。呢齣部紀錄片係英國廣播公司為咗慶祝《哈利波特：神秘的魔法石》出版20周年而製作嘅。
《哈利波特》原著作者J·K·羅琳同埋大衛·杜里斯、馬克·威廉士（英文：Mark Williams (actor)）、伊凡娜·林奇、米瑞安·瑪格萊斯、瓦威克·戴維斯等一班哈利波特系列電影嘅演員都喺片裡面現身。伊美黛·史道頓仲擔綱旁白。
片段裡面，羅琳喺大英圖書館嘅「哈利波特：魔法史」展覽上講述佢嘅魔法世界同現實世界嘅對比。
哈勃

哈勃（Edwin Hubble，1889年11月20號—1953年9月28號）係美國天文學家，證實銀河系外其他星系嘅存在，建立哈勃定律，並公認係星系天文學嘅創始人。
哈利麥佳亞

哈利麥佳亞（粵拼：haa1 lei6 mak6 gaai1 aa3，英文：Harry Maguire，1993年3月5號—）係個英倫足球員，司職後衛，而家效力緊英超波隊曼聯。

葳蕤史
呢節要加長。
同盟軍章

同盟軍章係伊斯蘭教典籍《可蘭經》入面嘅第33章（蘇拉）。
同盟國佔領德國

同盟國佔領德國係同盟國家喺納粹德軍投降之後，喺德國成立嘅軍事佔領。呢個制度到西德喺1949年5月建立就完咗。
喺同盟佔領期間，個國家分成4個區域，各自由同盟國嘅美國、英國、法國、同蘇聯嚟負責管治。因爲柏林作爲歷史首都嘅重要性，所以同盟國早喺雅爾塔會議已經同意咗會喺柏林做同樣嘅分區，避免任何一邊有太多嘅優勢。
所有本身唔屬於威瑪共和國，而係喺納粹德國期間侵略同佔領嘅地方，通通都還返俾原有嘅國家，包括奧地利、法國、比利時、南斯拉夫、同波蘭等等。除此之外，經過蘇聯要求同其他同盟國同意之後，所有喺奧德河-尼斯河線以東原本屬於德國嘅地區，包括東普魯士，都瓜分咗俾蘇聯（包括立陶宛加盟國）同波蘭。
喺二次大戰嘅尾聲，美軍其實佔領咗超過最終同意嘅分界綫。但係喺經過兩個月嘅談判之後，美軍喺1945年7月同意撤軍。有唔少學者都認爲，呢次讓步令蘇聯加添對美國嘅信任，容許美、英、法控制返佢哋自己嘅區域。與此同時，蘇聯跟從協議由西柏林撤軍，俾美英法控制佢哋應承好嘅範圍。
1948年，蘇聯退出盟國理事會（英文：Allied Control Council），盟國統治德國嘅制度進入尾聲，而德國冇耐之後組成咗西德同東德兩個國家。
同福西站

同福西站（粵拼：tung4 fuk1 sai1 zaam6；英文：Tongfuxi Station），規劃時期嗌過洲頭咀站（zau1 tau4 zeoi2 zaam6；Zhoutouzui Station），係廣州地鐵8號綫嘅車站，2019年12月28號開放，喺洪德路同埋同福西路嘅交界（洲頭咀隧道東口對面）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係預留月台；地下3樓係8號綫嘅月台。佢雖然冇休息室，但係有廁所同母嬰室，都喺嗮月台北邊。

站廳
呢個站分開咗東西兩個站廳，每個站廳嘅免費區同收費區都各有聯絡通道連埋一齊。喺收費區之間都有扶手電梯同樓梯、專用𨋢往返月台都得。車站南北兩邊嘅配色都唔同，其中南邊係純白，北邊係金黃。
受到洪德路上邊有內環路嘅影響，呢個站嘅主體設計似「π」字。所以有預留位專門畀新綫用。

月台
呢個站有1個分離島式月台，喺洪德路同埋同福西路嘅交界地底。

出入口
同福西站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站夾埋有4個出入口，分別係A、B、C，D。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

車站歷史
2015年3月24號，同福西站周邊重係個工地。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。不過嗰時嗌嘅係洲頭咀站，後嚟考慮到附近係同福西路而改名做同福西站。

開工遇門釘
雖然原計劃喺2012年同6號綫一齊同步開通，但係2008年因綫網調整而冇辦法一齊同時開工，加上如意坊站同文化公園站先後爆出工地坍陷醜聞而一度將工期拖長。嗰時規劃話同福西係轉車站而改設計留返轉車條件。不過就快入場時咁啱附近有間喺大清年代起好嘅德國教堂（河南堂）而引發拆遷同文物保護之間嘅大龍鳳直到2013年3月29號先至傾掂條數。

正式開工
隨住拆遷工作連同嗰時嘅洲頭咀隧道施工工程喺2014年初一齊搞掂，地鐵先至開始喐手起。由鳳凰新村到呢站之間嘅隧道喺2016年10月28號先至搞掂；主體結構亦喺2019年9月12號先至封頂。

開通
2019年12月28號，由於8號綫二期北延工程到文化公部份正式開通，呢個站亦正式開放。
同盟

同盟係一班人、組織或者主權國為咗共同嘅目的而產生嘅合作關係，產生呢種關係嘅行為叫結盟，圍內就叫對方做盟友。
塞爾維亞

塞爾維亞（粵拼：coi3 ji5 wai4 aa3；塞爾維亞文：Србија），正式叫塞爾維亞共和國，係歐洲東南部一內陸國，響正巴爾幹半島中間，以前係南斯拉夫社會主義聯邦共和國嘅行政中心，首都貝爾格萊德。塞爾維亞嘅北面係匈牙利，東面係羅馬尼亞同保加利亞，西南係北馬其頓、阿爾巴尼亞同科索沃，而西面就係黑山、克羅地亞，同波斯尼亞黑塞哥維那。
塞爾維亞自古以嚟就同克羅地亞同文同種，喺南斯拉夫社會主義聯邦共和國時期，塞爾維亞-克羅地亞文就係官方語言。
塞爾維亞航空

塞爾維亞航空（Air Serbia）係塞爾維亞一間航空公司，2013年開張。
塞爾柱王朝

塞爾柱王朝係西亞一個突厥人波斯王朝，喺10世紀到13世紀活躍，建立過塞爾柱帝國同魯姆蘇丹國。
塞爾維亞文

塞爾維亞文（塞爾維亞文：српски језик），係塞爾維亞通行嘅官方語言，使用人數超過870萬。
塞爾維亞人

塞爾維亞人係發源自塞爾維亞週圍地方嘅一個族群，屬南斯拉夫人分支，估計全球約莫有1.15到1.25千萬人。
塞爾特海

塞爾特海係西歐不列顛群島南面一個海，東面係英國威爾斯、英倫海峽同法國布禮斯；南面係比斯開灣；西面係大西洋；北面係愛爾蘭同愛爾蘭海。
塞爾維亞第納爾

塞爾維亞第納爾（српски динар），又譯塞爾維亞典那，係塞爾維亞嘅法定貨幣，而家個版本2003年開始用。
基輔雞扒

基輔雞扒（烏克蘭文：котлета по-київськи，英文：Chicken Kiev），又叫基輔雞卷、基輔雞，係烏克蘭出名嘢食，用雞扒捲住香草牛油，再去焗熟或者炸熟。
基里地馬地

基里地馬地亦係世界上最早迎接新年同埋日出嘅地級市。佢喺立國之後，時區一直係UTC-10，直到1994年12月30號，基里巴斯政府宣佈將佢本國時區改成UTC+14而跳過咗1994年12月31號而直接入咗1995年元旦。另外，佢雖然同兩個美屬無人島——豪蘭島同貝克島只係一海相隔，但係有26個鐘頭時差。
基金會

基金會（Foundation）係一類非牟利組織，主要靠其他人捐錢去從事公益慈善工作。
基達菲足球會

基達菲足球會（西班牙文：Getafe Club de Fútbol）係西班牙一間足球會，喺馬德里自治區基達菲，1983年3月30號成立，係西班牙甲組足球聯賽嘅球隊之一。
基輔級航空母艦

基輔級航空母艦（蘇聯官方名稱「1143號航空巡洋艦工程」，俄文：Авианесущие крейсера проекта 1143；代號「海東青」，俄文：Кречет）係蘇聯海軍建造嘅第二代航空母艦，第一代可以搭載固定翼飛機嘅航空母艦。

簡史
1960年代，赫魯曉夫出於「飛彈至上」嘅概念，唔重視航空母艦嘅發展，將幾乎所有資源用澌來發展導彈巡洋艦同核潛艇。雖然蘇聯海軍後來建造徂兩部莫斯科級直升機母艦，但係直升機母艦嘅戰鬥力極其有限，根本無辦法用來保障海權。
1967年，安·安·古歷治高（А. А. Гречко）就任蘇聯國防部長之後，力排眾議，推出「鷹級航空母艦計劃」（「1143號工程」）。但係當時蘇聯嘅彈射器技術實在太唔成熟。德·菲·烏斯捷諾夫（Д. Ф. Усти́нов）接任國防部長之後，中止徂鷹級航空母艦計劃，改為發展有成熟技術支持嘅基輔級航空母艦，指定尼夫斯基工程設計局設計戰艦、雅哥夫利夫設計局設計艦載機。
1970年，第一架基輔級航空母艦「基輔號」喺烏克蘭尼古拉耶夫造船廠開工，1972年下水，1975年正式服役。之後，蘇聯政府又建造徂三架基輔級航空母艦，分別係「明斯克號」、「新羅西斯克號」同「巴古號」（後來改名做「戈勒殊哥夫號」）。其中「巴古號」由於艦載設備同武裝都同前三架基輔級有好大差別，所以有軍事家將佢歸為獨立嘅艦級。
蘇聯解體之後，俄羅斯海軍接收徂伊四架航空母艦，但係由於經濟困難，經費緊缺，前三架基輔級喺1993年全部退徂役，而「戈勒殊哥夫號」喺1994年嘅一場火燭之後就一直處於維修狀態。後來，「基輔號」同「明斯克號」分別被兩間中國集團買徂落來，其中「基輔號」被人拖徂去天津，先後被人改造成軍事主題公園同航母酒店，而「明斯克號」先係被韓國大宇集團買徂，之後又被一個中國集團買徂，之後就被人拖徂去深圳，變成徂另一個軍事主題公園。「新羅西斯克號」被韓國大宇集團當廢鐵恁買徂，之後拆解。2004年，俄羅斯同印度喺新德里簽署協議，俄羅斯向印度海軍轉讓「戈勒殊哥夫號」，但係「戈勒殊哥夫號」要喺俄國接受現代化改造，並且只能夠搭俄製艦載機，改造費用由印度承擔。2013年，改造之後嘅「戈勒殊哥夫號」改名為「超日王號」，正式加入印度海軍，艦載機亦都由雅克-38改為米格-29。
基輔羅斯

基輔羅斯係東歐中世紀中期嘅一個古國，882年由維京人奧列格立國，首都基輔，1240年畀蒙古帝國金帳汗國滅咗。史學家普遍認為呢個國算係白俄羅斯、俄羅斯同烏克蘭嘅前身。
喺基輔羅斯嘅盛世，王國由北面嘅白海一路落到去南面嘅黑海，由西面嘅喀爾巴阡山脈去到東面嘅亞速海海岸，將東斯拉夫嘅部落全部統一。

歷史
根據早期歷史書《往年紀事（英文：Primary Chronicle）》，奧列格係第一個統一東斯拉夫人嘅君主，由879年管到912年，統治之後將會成為基輔羅斯嘅王國。佢將王國由大諾夫哥羅德延申到第聶伯河，成功保護國內嘅貿易。到900年代中期，基輔羅斯成功打敗可薩汗國，將王國擴大咗唔少。到988年，弗拉基米爾大帝將基輔羅斯基督教化，成為東正教嘅王國。喺智者雅羅斯拉夫底下，基輔羅斯喺1050年代到咗盛世，亦喺同時間成立咗法典，叫“羅斯公義”。
到11世紀尾，基輔羅斯開始衰落，因為內部嘅鬥爭而變得越嚟越弱。喺同時間，基輔羅斯嘅主要貿易盟友拜占庭帝國亦同樣開始衰退，令基輔羅斯喺經濟上更加出問題。到1240年，基輔羅斯終於俾蒙古帝國嘅入侵打敗，正式滅亡。
基里爾字母

基里爾字母，又叫做斯拉夫字母、基利爾字母、基立爾字母（俄文：кирилли́ческий алфави́т或者кири́ллица，轉寫：kirilličeskij alfavit或者kirillica），係喺斯拉夫語族大多數民族入邊通行嘅字母書寫系統。喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面。白俄羅斯、保加利亞、波黑、俄羅斯、哈薩克、吉爾吉斯、北馬其頓、蒙古國、黑山、塞爾維亞、塔吉克、烏克蘭、烏茲別克同土庫曼都用基里爾字母去寫佢哋嘅官方語言，但係而家哈薩克政府決定棄用基里爾字母，改用拉丁字母；蒙古政府就決定喺2025年前恢復使用傳統蒙古字，但就唔會一刀切噉廢除斯拉夫蒙文（中文：蒙古语西里尔字母），而係會兩隻一齊用。

歷史
基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾（希臘文：Κύριλλος；教會斯拉夫文：Кѷриллъ；827年–869年）同聖梅篤丟斯（希臘文：Μεθόδιος；教會斯拉夫文：Меѳодїи）喺9世紀為咗喺斯拉夫民族傳播基督教（嗰時東西教會重未正式分裂）方便所創立嘅，俾斯拉夫民族廣泛採用，因此有時亦都叫做斯拉夫字母。早期忌基里爾字母又叫做古斯拉夫文字母（而今忌斯拉夫字母經過修改）。

使用情況
用基里爾字母忌國家
  基里爾字母係唯一嘅官方文字
  基里爾字母同其他文字都係官方文字
  基里爾字母唔係官方文字，但都有好多人用
  無用到基里爾字母
而今用基里爾字母忌文字大多數係斯拉夫語族忌語言，包埋俄文、烏克蘭文、魯先文、白俄羅斯文、保加利亞文、塞爾維亞文、馬其頓文等。
而屬於斯拉夫語族西斯拉夫語支忌索布文、波蘭文、捷克文同埋斯洛伐克文等，就不朽都寫拉丁字母。
屬於西南斯拉夫語支忌塞爾維亞文、克羅地亞文同埋波斯尼亞文，原本俾人睇成係同一種語言，但係因為宗教同族裔等原因分立成三種語言。克羅地亞文同波斯尼亞文寫拉丁字母，塞爾維亞文就同時寫基里爾字母同拉丁字母。
喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母（通常係阿拉伯字母），所以而今原來蘇聯國境入邊好多民族文字用基里爾字母。其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等。1946年蒙古人民共和國忌文字亦都推行改用咗基里爾字母，直到1990年代蒙古國建立之後舊忌蒙文書寫方式先至用返。
阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字。喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著。
蘇聯亦都曾經幫摩爾達維亞忌文字（「摩爾達維亞文」）改寫西里爾字母，但係摩爾多瓦獨立之後，多數摩爾多瓦人覺得摩爾多瓦文并唔存在，而渠等使用忌係羅馬尼亞文。

字母
基里爾字母傳到東斯拉夫同南斯拉夫入邊，用嚟寫渠忌語言，包埋古東斯拉夫語。
今日大部份基里爾字母都係一個字母對應一個音，祇有少量嘅語言之間嘅差別。
古基里爾字母

KOI-8 編碼
KOI-8 編碼系列係喺Unicode 興之前好興忌西里爾字母電腦編碼，主要有 KOI8-R（俄語）、KOI8-U（烏克蘭語）等版本。請睇 KOI-8。

ISO 8859-5 編碼
ISO 8859-5 編碼係國際標準化組織制訂忌西里爾字母電腦編碼，但係使用率卻毋夠KOI-8。請睇 ISO/IEC 8859-5。
大宮松鼠

大宮松鼠（日文：大宮アルディージャ）係日本一支職業足球隊，日本乙組職業足球聯賽（J2）球隊之一。球會根據地係埼玉縣埼玉市，主場係NACK5球場。

史
佢嘅前身係電電関東足球部，1969年成立。1999年加入日本職業足球聯賽。
大宛

大宛係中國西部嘅古國，位置喺中亞費爾干納盆地，喺公元前2世紀到4世紀活躍。
大家族

大家族（Extended family），又叫大家庭，係家嘅組合方式，喺核心家庭嘅基礎上再加埋其他親屬，譬如亞叔、亞姨、祖輩。
大家樂

大家樂（洋文：Café de Coral）係香港連鎖快餐店，1968年開，1986年佢用大家樂集團名義上市。主要同行有大快活同埋美心MX。
2012年，佢嘅燒鵝飯貴過鏞記酒家30%或者12緡港幣，上咗新聞頭條。
大宜味村

大宜味村（日文：大宜味村／おおぎみそん Ōgimi son */?，琉球文：大宜味／ウヂミー Uzimii）係日本沖繩縣國頭郡嘅一個村。
大宦官

大宦官（The Eunuch）係一套亞洲電視1988年推出嘅古裝電視劇，由白彪、吳剛、斑斑、楊得時主演。
墨西拿省

墨西拿省（意大利文：Provincia di Messina）係意大利西西里一個省，首府墨西拿。
墨角蘭

墨角蘭（粵拼：mak6 gok3 laan4；學名：Origanum majorana）係唇形科牛至屬嘅草本植物，亦係種常見嘅香草。

用途
植株可以用嚟做煮餸嘅調味料。藥用方面，有促進消化、消脹同環節痙攣嘅功效。
墮天使

墮天使（粵拼：do6 tin1 si5；英文：fallen angel）係亞伯拉罕教當中「墮落咗嘅天使」。
墮落花

《墮落花》（英文：The Fallen），係2019年上畫嘅港產片，由溫碧霞、陳漢娜、李任燊、關智斌、陳煒、郭奕芯、沈卓盈同陳穎欣主演，李卓斌執導。故仔圍繞一個製毒家族。
套片2019年10月30號喺香港亞洲電影節首度上映。原定2020年頭正式公映，不過由於武漢肺炎香港疫情嘅關係，呢部港產片喺香港嘅公映日期因而兩度延期。
墮𢆡

墮𢆡，或者寫做墮姩，又叫乳房下垂，係指女人嘅𢆡鬆弛下垂嘅情況，主要因素係年紀老化而逐漸出現，亦有第啲因素會加速，譬如陀仔次數、體重、食煙、胸圍大細噉。
墨西拿

墨西拿（意大利文：Messina）係意大利西西里島嘅一個埠，亦係島上第三大城市。
墨魚

墨魚，又叫花枝同烏賊，古名鰂，係住喺海裏面，不過唔係魚。科學上係軟體動物門頭足綱烏賊目嘅動物。

生理特徵
同魷魚唔同，墨魚有一塊扁芒果形石灰質嘅硬「骨」。屬內骨骼，石灰質，具角質嘅邊緣。以前嘅人會用「墨魚骨」嚟做彩鳯嘅飼料。有五對即係十隻觸手，有吸盤，其中第四對特別長，用嚟捕食。墨魚最大特點係佢走動嗰陣識噴墨，令啲想食佢嘅海洋生動睇佢唔到。天敵有海豚。人類係墨魚嘅最大敵人，因為會攞佢哋嚟整墨魚丸，墨汁麵……。墨魚大得快，但壽命好短，大概只有一兩年左右。

食乜
烏賊係一種兇猛嘅捕獵者，佢哋要以魚仔同甲殼類動物嚟食。佢哋嘅捕食方式非常驚人，只需要好短嘅時間，用觸鬚瞬間將魚類等獵物擊中，然後拉入口裏面。

文獻
清朝《南越筆記》記載，「烏賊腸中有墨，吐之以自衛。嘗浮水上，鳥見之以為死矣，往啄之，被捲入水。」可見除咗食魚，烏賊亦會捉雀仔食。
墮馬

墮馬，意外一種，人騎馬嗰陣，由馬上面跌落來。一般騎馬都踩住鐙，咁一跌上半身落地先，好易重傷甚至死，有啲唔死，醫唔好有殘廢。當然亦有啲完好無事。墮馬有記載寫落馬，日本都咁叫。
有啲活動好似馴野馬咁，墮馬就家常便飯。
古時騎馬為主要交通工具，史上記載唔少名人墮地而死。現今搭車駕車唔騎馬，墮馬要見於運動競賽。
史記講賈誼，「居數年、懷王騎、墮馬而死、無後。賈生自傷為傅無狀、哭泣歲餘、亦死。賈生之死時年三十三矣。」漢劉恆梁王劉揖墮馬死。又有吳書講孫堅，「堅乘勝深入、於西華失利。堅被創墮馬、卧草中。」孫堅都墮過馬。
史上有啲話日本源賴朝、蒙古鐵木真都墮馬死。香港史上就賽馬有十零個墮馬死，好似一九九九年見習騎師簡慧榆墮馬死，新聞就多報導。
意外成因都好複雜。有時隻馬有傷有病，又或者隻馬脾性而突然轉向。前面隻馬阻一阻窒住。又或卷入其他馬意外。有人特登搞人或者隻馬。同埋，馬具唔妥，有壞或者裝得唔好等等，都會搞到人墮馬。
塑膠污染

塑膠污染，係種污染，大量塑膠流入大自然，遍佈江海大地。有尐分解唔到，或者分解成有害物質，毒害生靈。塑膠造成種種形狀，亦容易畀動物誤用誤食，危害生命。
塑膠污染，皆因塑膠太平（平貴個平），同時又易整易用又禁（讀襟）用，人類因而大量使用。根治之法，係少用塑膠，塑膠廢物，可以轉成塑膠原料再用，減低流出自然嘅機會。
聯合國2008年環境研究計畫指出，塑膠污染每年整死一百萬海鳥同十萬海洋哺乳動物，好似海豚，鯨魚。
堺雅人

堺雅人（1973年10月14號—），係日本男演員，神戶出世，1992年出道，出名作品包括電視劇《半澤直樹》。
塌陷

1878 年一幅畫；幅畫描繪一個礦場塌陷，仲砸死咗班礦工。
塌陷（粵拼：taap3 ham6；英文：cave-in）係指一個地質結構（例如一個山窿）喺啲人做挖掘嗰陣倒冧。
塌陷係採礦同起隧道嗰陣必要要考慮嘅危險。礦工等嘅人員掘窿嗰陣要好小心，如果唔小心搞到個山窿或者條隧道塌陷，可以造成傷亡。
塑膠

塑膠係一類人造或者半人造嘅聚合產品，包括有機嘅加成聚合物或者縮成聚合物。裏面可能加啲其他嘢令到佢慳錢啲或性能好啲。有時有一啲天然嘅聚合物都叫做塑膠。塑膠可整到唔同形狀，可以變膜，又或係纖維。唔同塑膠有唔同特性，有啲就耐熱，有啲就夠硬，有啲就自動還原形狀，隻隻唔同。因為佢可塑，成份平均，夠輕，響唔同工業都用得到。塑膠亦有各種色水，有啲係透明。
塑膠購物袋環保徵費計劃

塑膠購物袋環保徵費計劃，俗稱香港膠袋稅，係香港一個針對買嘢膠袋強制收錢（膠袋稅）嘅政策，2009年7月7號開始頭一個階段，響部份種類嘅大型連鎖舖頭收，2015年4月1號開始第二個階段，響所有舖頭收。

第一階段
香港濫用膠袋情況曾經好嚴重，2005年政府調查堆填區，發現每年有超過80億個送到膠袋送到堆填區，除開每人每日平均掉3個膠袋。政府響2007年提出具體建議，每個膠袋收錢唔少過港幣5毫子，頭一個階段包括全香港大約三千個零售點，針對連鎖式超級市場、便利店同個人用品護理店。
公眾諮詢完成咗之後，政府將《產品環保責任(塑膠購物袋)條例》（香港法例第603章）響2009年4月22號提交香港立法會審議，法例以35票贊成、3票反對獲得通過，響2009年7月7號正式生效，每個購物膠袋收5毫子。
法例規定，如果個購物袋係完全或者部分用塑膠整（包括有塑膠薄面或者塑膠手挽嘅紙製袋同埋不織布整嘅環保袋）、有手挽（包括攜帶用嘅繩或者帶）同埋賣港幣五蚊樓下，都要收膠袋稅。
2009年9月，即係膠袋稅實施兩個月後，環保組織地球之友委託香港大學調查，訪問大約一千個響2009年8月到超級市場買嘢嘅人，結果顯示74%被訪者經常自己帶購物袋，較4月第一階段調查上升達兩成，見到計劃有成效。2010年年中，即係計劃實施後一年，政府亦發現源自受規管零售界別嘅膠袋，送到堆填區嘅數量明顯少咗。

第二階段
因為受規管嘅零售界別以外嘅零售類別棄置膠袋一路增加，政府響2011年5月再搞3個月公眾諮詢，研究應唔應該同點樣擴大膠袋徵費計劃，社會多數人撐全面推行。政府喺2013年5月向立法會提交《2013年產品環保責任（修訂）條例草案》，經過詳細嘅審議後，立法會喺2014年3月通過咗《2014產品環保責任（修訂）條例》，並訂明喺2015年4月1號正式全面推行塑膠購物袋收費。
塑膠購物袋收費全面推行後，涵蓋全香港超過十萬個零售點，相對起頭一個階段，全面推行膠袋收費有下面主要特點：
響所有零售點禁止免費派膠袋
除豁免情況外，商舖派膠袋每個最少收五毫子
因食物衞生理由用膠袋可獲豁免收錢
所有膠袋，包括平頭膠袋都需要收錢
由商戶保留膠袋收費（唔使交畀政府）
塑膠彩

塑膠彩（acrylic paint）係指用顏料粉調和丙烯酸樹脂聚化乳膠製成嘅物料，可以用嚟畫畫。
塑膠回收再造

塑膠回收再造，或者就咁塑膠回收（plastic recycling）係指收返嘅用過嘅塑膠產品，或塑廢料，而將其重新加工變成有用原料或產品，嘅過程。由於大多數塑膠唔可以生物降解，因此回收減少廢物，尤其是每年八百噸，流入地球嘅海裏頭嘅廢塑膠。
塑膠模型

塑膠模型（玩嘅人就咁叫模型）係用塑膠啤出來，但係要自己砌嘅比例模型，未必係實物、可能係動漫或者其他故仔入面嘅嘢都得。未砌之前係淨色嘅部件，部件要自己用剪鉗鉗出來，用銼或者鎅刀整走啲水口；然後用模型膠水黐；黐好通常會用沙紙磨，再用筆髹或者噴槍噴模型油，然後貼水紙。如果係軍事模型，好多時會髹或者噴埋迷彩同陰影、光影等等嘅效果。發燒友會整埋地台，地台可能會再加玻璃罩。
喺北美，好多人砌模型砌完就算，連油都唔會髹；相反，喺香港同日本，髹油、補畢地、用銼、用沙紙等等都係基本工。如果整埋地台，整地台亦都要用到好多整建築模型用嘅嘢，例如發泡膠、模型木、草粉、假樹等等。即係話佢雖然叫做玩具，其實比較似係一種手作。
模型有唔同牌子，喺香港常見嘅模型牌子包括長谷川、田宮（俗稱 ｢雙星｣）、Revell、Monogram 等等。
吳伊琳

吳伊琳（英文：Suki Ng，2003年6月19號—），暱稱510，係香港YouTuber，「試當真」幕前成員，喺2022年贏咗由「試當真」主辦嘅「校花校草2022」校花冠軍後簽約加入「試當真」。

簡歷
吳伊琳本身係耀中幼教學院（中文：耀中幼教學院）幼兒教育學系嘅學生，因為喺2022年贏咗「校花校草2022」而加入「試當真」演出網絡影片。
吳佩孚

吳佩孚（字子玉，1874年4月22號—1939年12月4號），係晚清秀才，北洋軍閥之一，直系軍閥嘅阿頭。
吳伯雄

吳伯雄（1939年6月19號—），臺灣桃園市中壢區客家人，係中華民國前內政部部長、前總統府秘書長、行政院政務委員，曾任桃園縣第七屆縣長、台北市長同埋中國國民黨副主席、主席。
吳來盛

吳來盛，香港親中派政治人，香港再出發大聯盟發起人之一。
吳倩彤

吳倩彤（英文：Melody Ng，1989年5月4號—）係前香港無綫電視女藝員，參加第26期無綫電視藝員訓練班入行，主要拍下電視劇。
吳佩芸

吳佩芸，台灣時代力量政治人物，2022年曾經代表時代力量參與臺中市第七選舉區議員選舉，並成功當選。
大野俊三

大野俊三（1965年3月29號—）係日本足球員，司職後衞，效力過鹿島鹿角，及京都不死鳥。
大野和成

大野和成（1989年8月4號—）係日本足球員，司職後衞，效力新潟天鵝。
大野城

大野城（粵拼：daai6 je5 sing4；日文：大野城市(Ōnojō-shi)）係日本福岡縣一市，人口約莫10萬。
大野忍

大野忍（1984年1月23號—）係日本足球員，踢前鋒，曾經喺2003～2016年間為日本女子足球代表隊出場139次，入咗40球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
大野敏隆

大野敏隆（1978年5月12號—）係日本足球員，司職中場，效力過柏太陽神，京都不死鳥，名古屋八鯨，及東京綠茵。
大野榛里

大野榛里（2002年9月26號—）係日本足球員，打後衞位置，效力大阪飛腳。
大野克夫

大野克夫作曲家原文名おおの かつお羅馬拼音Ōno Katsuo出世 (1939-09-12) 1939年9月12號（85歲） 日本京都府京都市代表作品時の過ぎゆくままに名偵探柯南系列勝手にしやがれ 。活躍年代1962年到依家
大野克夫（日文：おおの かつおŌno Katsuo、1939年9月12號—）係日本男作曲家，京都府京都市出世，代表作有《時の過ぎゆくままに（日文：時の過ぎゆくままに）》（即鍾鎮濤嘅讓一切隨風）、名偵探柯南系列同埋《勝手にしやがれ（日文：勝手にしやがれ）》（從心所欲）。
佢大部份嘅歌都係作畀澤田研二，所以澤田有今日嘅名氣都係因為佢。
大野柚布子

大野柚布子 ，係日本嘅一個女藝人同埋配音員。
大野哲煥

大野哲煥（1993年10月25號—）係日本足球員，打守門員位置，效力千葉JEF聯。
大野智

大野智（粵拼：daai6 je5 zi3，1980年11月26號—），係日本嘅一個男藝人同埋演員。
大埔北

大埔北（英文：Tai Po North，代號P2）係香港大埔區議會下轄嘅其中一個雙議席選區，2023年設立，範圍主要係大埔區北部。
大埔區議會

大埔區議會係香港18個區議會之一，喺1981年4月成立，負責協助處理新界東大埔區嘅事務。呢區一共有21個議員，19個直選議員，2個當然議員（區內各鄉事委員會主席）。
大埔南

大埔南（英文：Tai Po South，代號P1）係香港大埔區議會下轄嘅其中一個雙議席選區，2023年設立，範圍主要係大埔區南部。
大埔墟

呢度講大埔市區，其他意思，睇大埔墟 (搞清楚)。
廣福道，係大埔墟嘅大街
大埔墟（Tai Po Market），卽大埔市區，係香港一地，喺大埔。大埔墟指時唔同，別有所指，早年指家下大埔舊墟，後尾指太和市。家下指太和市、公園仔、運頭角西部、六鄉樓同大埔綜合大樓一帶，有時包埋寶湖花園同大埔中心林村河南地。大埔墟同大埔新區，隔住條林村河。而過九廣鐵路，就係泮涌。
墟以廣福道爲大街，舊時亦叫大埔大街，查實係大埔公路一段仔。舊時九廣鐵路嘅大埔墟火車站近太和市，車站因以爲名，家下搬遠到運頭角北，大埔河邊。
大埔公共圖書館

大埔公共圖書館（英文：Tai Po Public Library）係香港一間公共圖書館，喺大埔鄉事會街八號大埔綜合大樓五樓。
大埔三育中學

大埔三育中學（英文：Tai Po Sam Yuk Secondary School）係香港一間中學，喺新界大埔區大埔大埔頭徑2號，由基督復臨安息日會搞，1956年創校。
大埔七約

大埔七約係香港大埔區裏面嘅七條村落（地區），分別係泰亨約、林村約、翕和約、集和約（即沙羅洞）、樟樹灘約、汀角約、粉嶺約，全部都係非鄧姓嘅村落。
喺清嘉慶期間，大埔以北嘅泰亨村文氏計劃喺「大步墟」起樓同埋開舖頭，但係受到大埔頭鄧氏家族嘅強烈反對。光緒十八年 (1892年)，新安知縣就裁定「大步墟」係鄧氏嘅稅地，其他嘅氏族唔可以喺度起舖，而且更立碑喺天后廟裏面。
以文氏為阿頭嘅七約，同年就喺「大步墟」（大埔舊墟）嘅對岸成立咗「太和市」（大埔新墟）。同時間「大埔七約鄉公所」亦正式成立，鄉公所辦公嘅地方就喺富善街裏面嘅文武廟。為咗方便鄉民往返林村河兩岸，七約喺1896年重修由「太和市」去林村河北岸嘅「廣福橋」。之後九廣鐵路英段喺「太和市」起個大埔墟火車站，太和市嘅發展就大大超越「大步墟」。
天德

呢份表表示八個天德年號對應嘅西曆同干支。
天影路

天影路（英文：Tin Ying Road）係香港新界元朗區天水圍一條南北向嘅車路，由天瑞路、濕地公園路交界去到洪天路、屏廈路交界，長2.5公里，屬天水圍西部外圍嘅繞道。
天復

天復係大唐皇帝李曄嘅年號，相當於公元901年到904年，前後總共4年。
天康

天康係南陳文帝陳蒨嘅年號，相當於公元566年，前後總共1年。
天延

天延係日本圓融天皇嘅一個年號，相當於公元973年到976年，前後總共4年。
大埔瞭望台

大埔瞭望台（Tai Po Lookout）喺香港新界大埔滘瞭望里11號，喺1900年代頭起，喺1985年被古物古蹟辦事處評為二級歷史建築，到咗2009年12月18號改評為香港一級歷史建築。

史
大埔瞭望台喺大埔滘一個小山崗上面，眺望吐露港，風景優美。1904年，曾經做過香港工務局嘅英國土木工程師傑斯（Lawrence Gibbs）睇中咗當地嘅優美風景，買入呢塊地皮用嚟自住，重親自設計去起自己嘅屋企。1929年，瞭望台賣咗畀Herbert Austin Rogers。1933年瞭望台再被賣畀助理律政司傅瑞憲（John Alexander Fraser），日治期間，傅瑞憲被日軍囚禁重死喺赤柱拘留營裏面，而瞭望台就俾日軍徵用嚟嚴刑拷問啲囚犯。1947年，瞭望台由政府買入，改做政府官員嘅官邸。1996年，政府將瞭望台租畀愛滋寧養服務協會做末期愛滋病患者療養所。2000年後由政府產業署租出作住宅用途。

建築
瞭望台係一座單層平頂殖民地建築，起咗拱柱陽廊以適應香港濕熱嘅天氣。建築物最突出嘅係圓柱形瞭望塔，塔嘅外牆有多個長方形窿，用以俯瞰大埔區同大埔海嘅形勢。瞭望塔亦係一個水塔，儲存由山澗流落嚟嘅水作食水之用。
大埔舊墟

大埔舊墟（Tai Po Old Market、Tai Po Kau Hui），原本叫大埔墟（Tai Po Market、Tai Po Hui、亦有Tai Po Hu），或大埔頭墟，古名大步墟，亦有叫舊墟，係香港一地，亦係一墟。佢喺大埔，原本東南靠住大埔海，直至大埔新市鎮填海，先至遠離海邊。
墟以爲大埔墟天后廟爲聚腳點，舊村落形式，經已變成高樓。原本範圍，約莫係汀角路，大埔太和路，翠樂街一帶。亦有將翠樂街以西，去到汀太路一地都歸入舊墟。而過汀角路近處，大埔填地，亦可視爲舊墟範圍。舊時墟以舊墟直街爲大街，墟內重有美新里、平安里、翠和里。西面過翠樂街，尚有翠怡街。

史
大埔舊墟，年代久遠。個墟係古時埗頭，埗卽係埠，係水陸交通駁腳之處。大埔，原名大步，就係咁嘅意思。舊時水上人，同陸上人，喺墟買賣所需。
早年嘅情況，並無記載。現有嘅墟，最早可以追溯到大明萬曆年間，龍躍頭鄧氏，分支到大埔，喺林村河以北一帶落戶。喺今日天后廟汀角路左近，立孝子鄧師孟祠，紀念孝子鄧師孟。喺康熙十一年，卽一六七二年，鄧氏向新安知縣申請建墟，喺已圮毀嘅祠原址，立大步墟。而當今天后廟，就係大清康熙卅年，卽係一六九一年立。不過今日嘅廟，經已重修多次。舊時墟邊係大埔海，南面無幾遠係林村河口。墟西同北都盡係田地。所以水陸都方便。由於墟係鄧氏起，而呢帶係鄧氏稅地，其他氏族，不能染指。
舊墟雖然獨佔地利，但一八九二年，大埔泰享文氏，聯同本地同客家村落，共組大埔七約，反抗鄧氏，另起墟灶。喺林村河口以南，建太和市。該市因爲地近九廣鐵路，一九一三年香港政府起咗大埔墟火車站，就更加興旺，取代原本大埔墟地位。大埔墟因而稱爲舊墟，地位亦大不如前。
如今舊墟係住宅大廈爲主，地下有街舖。但全無墟市特徵，無人趕集賣肉賣菜等。舖頭以食肆爲主。

屋宇
汀角路一邊，墟北有天后廟，墟南有省躬草堂。天后廟，亦稱天后宮。過汀角路填地，有天后宮風水廣場。
近天后廟處，有大埔賽馬會診所，未有大埔那打素醫院之前，係區內主要診所。
填地上有大埔舊墟公園同大埔舊墟公立學校。

節慶
天后誕係大埔盛事，年年都有都擡天后出巡。天后宮風水廣場，會搭棚演神功戲。
廣場過年前，亦會擺年宵攤檔。
22°27′14″N 114°09′55″E﻿ / ﻿22.454°N 114.1654°E﻿ / 22.454; 114.1654
大埔舊墟公立學校

大埔舊墟公立學校（英文：Tai Po Old Market Public School）係香港一間政府資助全日制男女小學，1964年創校，喺新界大埔安祥路10號。
大埔舊墟公立學校 (寶湖道)

大埔舊墟公立學校 (寶湖道)（英文：Tai Po Old Market Public School (Plover Cove)），係香港一間政府資助全日制男女小學，喺新界大埔寶湖道7號。前身係大埔舊墟公立學校下午校，喺2002年10月搬到新校舍並改為全日制，並改名做「大埔舊墟公立學校 (寶湖道)」。
大埔舊墟天后宮

大埔舊墟天后宮係香港一座天后廟，主祀海神天后，喺新界大埔舊墟汀角路，係包括大埔頭、南坑、新圍仔嘅「聯益鄉」嘅祭祀中心，係香港歷史最悠久嘅天后廟之一。每逢喺農曆三月廿三日天后誕前後，大埔舊墟天后宮都有大規模嘅演劇活動，過去每年都辦演劇賀誕活動，近年因為粵劇逐漸式微而改咗三年舉辦一次，表演同巡遊場地就喺對面嘅「風水廣場」。大埔墟天后宮喺1981年被列做二級歷史建築，但喺2010年1月22號改評為香港三級歷史建築。

歷史
大埔舊墟天后宮喺清朝康熙三十年（1691年）起，當年原處係海旁，因為經年填海擴濶地方，而家已坐立喺大埔市中心。天后廟旁邊嘅偏殿分祀有「譚仙宮」同「協天宮」。而廟裏面仍保存立廟所鑄嘅銅鐘，同埋每次重修時所題刻嘅匾聯同碑記。

重光慶典
2009年（己丑年）係大埔舊墟天后宮有紀錄證明嘅第六次重修，重光日碰啱天后寶誕吉日，天后宮舉辦一系列嘅重光慶典活動，內容包括：祈福息災法會、賀誕演劇、賀誕飄色巡遊、重修重光揭幕典禮同慶典頒獎禮等。重修重光揭幕慶典邀請咗行政會議成員劉皇發、立法會議員張學明同大埔區民政專員潘太平主禮。
大埔超級城

大埔超級城係香港新界大埔區裏面最大嘅購物中心，喺大埔安邦路8同10號，佔地60多萬呎，可以分成A至到E區，裏面有幾間食肆、時裝連鎖店、百佳超級廣場同埋一田百貨。
地理上睇，大埔超級城喺成個大埔新市鎮嘅正中間，所以大埔區居民去超級城買嘢算幾方便。不過，因為遠離鐵路車站，所以唔能夠好似新城市廣場、上水廣場、apm或者太古城中心嗰類鐵路沿線嘅商場咁，吸引到其它區嘅市民，人流主要係大埔區嘅居民。

歷史
A 區分為上下兩層，下層有漢城燕窩大藥房（前身係超群餅店）同吉野家、7-Eleven等等舖頭，而上層就有萬寧、食肆大家樂同必勝客。
B 區嘅迎囍大酒樓同和民居食屋現址，前身係已經執笠嘅敦煌酒樓，喺亞洲金融風暴同埋沙士之前，啱啱係飲食業最好嘅時期，當時敦煌租咗兩層，原本係全大埔區最大型嘅酒樓，之後來因財政困難而執笠。原本嘅地方分拆出而家兩間食肆。大型百貨公司一田（前身吉之島喺2010年7月18號執咗），書店大眾書局（喺2007年中搬去D區），幾間食肆同時裝店都喺呢區開業。
C 區係上下兩層屬餐廳同時裝集中地，人流亦係繼B 區成第二旺區域。地下亦有舞台，每逢大型節日都會舉行活動或者請明星表演去吸引其他地區市民。
D 區前身係摩登市集，但係環境同出租率一直唔多好，而且舖頭太少（只有一層），所以無人問津。直至新鴻基將佢重建，再加上百佳租用其中半邊，情況先至得到改善。2003-04 年間百佳對面多數係西醫醫務所，2005年開始已經搬到 E 區，原址而家係各間商舖。
E 區上層前身係綠葉幼稚園，後來搬去呢區地下嘅一半舖位，另一半係直銷中心有限公司。上層吉咗用嚟起商舖同西醫醫務所。

交通
A 區嘅北面有巴士總站，係大埔區其中一個交通樞紐。
港鐵巴士：
K12，大埔墟站 ↔ 大埔八號花園，喺 B 區對出嘅太和路有中途站
K14，大埔中心 → 大埔墟站，每日朝早 7-10 點喺 B 區太和路車站出發，即係 K12 中途站
K17，大埔墟站 ↔ 富善，由火車站出發嗰陣，喺 D 區對出嘅南運路有中途站
大埔碗窰窰址

大埔碗窰窰址（英文：Pottery Kilns at Wun Yiu Village in Tai Po）係香港一處明代遺跡，喺大埔碗窰，1983年做咗香港法定古蹟。
大埔舊墟遊樂場

大埔舊墟遊樂場，香港公園之一，遊樂場之一，喺大埔嘅大埔太和路同汀角路交界，伸到去安慈路，英文叫Tai Po Old Market Playground。行政上歸大埔區。設施有籃球場、排球場，亦有公廁。中間名勝日晷。
大眾銀行 (香港)

大眾銀行（香港）（英文：Public Bank (Hong Kong)，香港銀行號：028），係香港註冊持牌銀行，大眾銀行全資附屬公司，歷史可以追溯到1934年創行嘅香港汕頭商業銀行。
大眾搬屋

大眾搬屋（粵拼：daai6 zung3 bun1 nguk1）係中國廣東廣州嘅一間搬屋公司，1990年11月成立，總部喺越秀區恆福路244號金麗樓10樓B座。主要業務做長短途搬屋，搬廠、搬寫字樓、運貨、機器設備起重同裝卸、包裝等一條龍嘅運輸服務，服務範圍凈限廣州及周邊地區（佛山、清遠、韶關、中山、惠州、東莞）同成個廣東範圍。
佢亦係中國大陸成立最早同規模最大嘅專業搬屋公司，屬下有好多間子公司同分公司。由於佢間公司並未授權及委託過其它廠商開過佢嘅搬屋合作業務，所以有其它同「大眾搬屋」類似名或商標啲廠家都屬違法行為。但從2000年代尾開始，由於有其它不法廠商山寨大眾搬屋，後嚟佢發佈聲明而搞維權，甚至嗌埋差佬打擊一系列山寨「大眾搬屋」嘅非法商家侵權行為。
大眾桑塔納

大眾桑塔納（簡化字：大众桑塔纳；德文：Volkswagen Santana）係由德國福士汽車整嘅三廂轎車。1981年首發，2013年停產。

史
呢種車曾經喺歐美同日本等發達國家都有發售過，但因銷售業績太差同水土不服嘅因素，最後未到1991年就停止發售。但喺中國大陸同巴西都有住非常好嘅業績。

中國
1985年喺上海成立咗大眾工廠後先至開始用「大眾桑塔納」嘅商標，從第一部車出廠後有好多人買，後嚟逐漸向全中國大陸流行。1990年代初同神龍富康、雪鐵龍一齊，成為中國轎車「舊三樣」。但轎車直到2012年8月15號停產。

巴西
1984年6月，大眾桑塔納喺巴西正式開始出產。初期凈出過4門同2門品種，但嗰時兩門版比較多人買，好少見到有4個門品種。1991年同福特一齊成立咗AutoLatina公司，用佢嘅底加咗第三代外形而整咗部新嘅大眾桑塔納車型。品種有2門、4門同5門版。但轎車直到2006年6月正式停產。
大眾情性

《大眾情性》（英文：Sexpedia），係香港電視網絡拍嘅電視劇，由陳柏宇、蔣祖曼、陸駿光、黃美棋、謝芷倫、鮑康兒、呂熙領銜主演，喺2013年9月開拍。

故事大綱
性，絕對係一門複雜嘅學問，當中包括人與人之間嘅溝通，情侶嘅小情趣，家庭間嘅關愛，生活嘅小哲理，千祈唔好太睇小「性」 對生活嘅影響同重要性。《大眾情性》係一套以真實個案為本，創造出三個性格鮮明、經歷奇特嘅主要角色：一個自細受壓抑又深信一世只得一次做愛機會嘅處男、一個以為有性障礙就唔值得被愛嘅女仔、一個覺得自己身經百戰卻係唔識討好女仔嘅失婚男人，交織出一齣以性為題嘅浪漫輕喜劇，以嶄新大膽、輕鬆幽默嘅方式，同觀眾一齊大講性同愛。
大眾小說

大眾小說（英文：genre fiction），又有叫大眾文學，相對於重視藝術性嘅純文學，係指以一般大眾為對象，重視娛樂性、易讀性嘅虛構故仔作品嘅總稱。

特徵
睇埋：文學小說
文學虛構故仔（literary fiction）同大眾文學有明顯差異，兩者喺寫作嘅目的、係咪想反映現實、情節嘅規模、敘事節奏、用字風格等方面有乜差異－簡化講，純文學「正經」啲而大眾文學就「通俗」啲。亦提到多數嘅作家其實都處於兩個極端之間。
大眾銀行

大眾銀行係馬來西亞一間銀行，由華裔嘅鄭鴻標喺1966年創立，總部喺吉隆坡。依據市值係馬來西亞第二大銀行，僅次於馬來亞銀行；總資產就排第三，次於馬來亞銀行同聯昌國際銀行。除咗馬來西亞，分行網絡覆蓋香港、柬埔寨、越南、中國內地、老撾同斯里蘭卡。截至2017年12月，銀行資產淨值有384億令吉。
哲學分析

哲學分析（英文：philosophical analysis）係指一系列哲學家用嚟分析手上嘅問題嘅思考技巧。一般嚟講，哲學分析嘅第一步係要講清楚手上嘅概念嘅定義，然後先加以分析，仲會涉及分析手上嘅論證，睇吓啲論證係咪謬論噉。
哲學喪屍

哲學喪屍（英文：philosophical zombie / p-zombie）係心靈哲學上嘅一個概念。
喺 1974 年，有哲學家提出咗個噉嘅思想實驗：想像家陣有隻生物係所謂嘅哲學喪屍，呢隻生物喺各種物理性質上同一個正常嘅人類完全一個板，但唯獨冇意識同感質－噉講意思即係話，當一隻哲學喪屍（例如）俾啲尖嘅嘢拮到嗰陣，佢實際上唔會感覺到任何嘅痛楚，不過佢曉做出嗌痛、「塊面有痛嘅表情」同埋「嘗試避開支針」等正常人類覺得痛嗰時會有嘅一切行為。

概論
哲學喪屍喺心靈哲學嘅討論上成日引發到人嘅思考。
有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅（心身二元論最重要嗰個諗頭）。
除此之外，亦都有唔少哲學家鍾意思考喪屍世界（zombie world）嘅問題－即係想像一個「身邊嘅人查實冚唪唥都係哲學喪屍」噉嘅世界，帶出咗「點樣知道身邊嘅人係咪真係有意識同感質？」等嘅問題。
哲古華拉少年日記

《哲古華拉少年日記》（Diarios de motocicleta）係套巴西嘅傳記電影，喺2004年9月24號上畫。呢套戲嘅主角係加奧加斯亞般奴。成條片加埋長126分鐘。

故仔
呢套戲講嘅係哲古華拉喺1952年仲係廿零歲後生仔嗰陣，同老死阿拔圖格蘭拿度去勻嗮南美洲唔同國家，親眼睇住拉美各國社會嘅黑暗同民間疾苦之後，萌發革命思想，留尾卒之做咗共產主義革命家嘅故仔。
哲女星

哲女星（Alexandra），即係小行星54，係太陽系小行星帶嘅一粒小行星，喺1858年9月10號發現。
哲學家

哲學家（粵拼：zit3 hok6 gaa1，Philosopher）係實踐同研究哲學嘅人。「Philosopher」呢個詞嚟自古希臘文：φιλόσοφος （羅馬化：philosophos），係「智慧嘅愛好者」噉解，而呢個詞之所以畀人創造出嚟係歸功於希臘思想家畢達哥拉斯（公元前6世紀）。
哲人之石

呢幅畫描繪煉金術師追求哲人之石。
哲人之石（粵拼：zit3 jan4 zi1 sek6），又叫賢者之石，係古代煉金術所想像出嚟嘅一種物質。根據煉金術嘅諗頭，哲人之石能夠令第啲物質變成金或者銀，而且仲可以攞嚟煉製不死魔藥。